BREÑAS GONZÁLEZ DE ZÁRATE (EH Bildu, 2013-06-07):
Beno, eman duzun erantzunaren aurrean gauza ezberdinak apuntatu ditut eta saiatuko naiz modu ordenatuan azaltzen.
Batetik, aipatu duzu ezinbestekoa dela, aurrekontu gutxiago dagoenez ezinbestekoa dela, beste modu batez izendatu duzu, baina ezinbestekoak direla kaleratzeak.
Zuk deitu diozu "línea de optimización de recursos", bale. Guk jarraitzen dugu pentsatzen posible dela beste kudeaketa eredu bat eta beste kudeaketa eredu horretan oinarrituta lanpostuei eustea.
Ez duzu ezer aipatu gestoreen erratioaren inguruan. Itzelezkoa da eta horrekiko logikak dio zer edo zer egin beharko litzatekeela gutxienez lanpostuak babesten saiatzeko. Hori batetik.
Gero esan duzu, atzo bezala, gaur berriro ere ibili behar izango gara zifra dantza horrekin, ez dela egia 10 langile kaleratuko direla, baina nik dauzkadan datuak eta orain azalduko ditudanak ez dute hori horrela adierazten.
Jarraitu. Aipatu duzu Radio Vitoria markari eutsiko zaiola, baina gauza ez da bakarrik eutsiko zaiola gauza bati, baizik eta nola? Zein baldintzatan? Eta horretaz ere ez duzu hitz egin.
Ez dakit besterik ahaztu egiten zaidan, apuntatu dudan gauzekin. Beno ba batez ere hori.
Orduan, kaleratzearen harira joango naiz azaltzen zeintzuk izango diren eta gero egingo dugu matematika eragiketa jakiteko benetan diren lau edo sei edo hamar azkenean.
Batetik, zuzendaritzak dio 2013ko ekainean, nik dauzkadan datuen arabera uztailean izango dira, baina beno berdin dio, gauza da kaleratzeak egongo direla.
Radio Vitoriako programazioaren denboraldia bukatzen denean, denboraldiko programa horiekin lotutako obra amaierako, nire ustez, edo nik daukadan datuen arabera, merkantilak dira, hiru kontratu bukatuko dira. Hauek izango dira, beno, programak dira Plaza nueva eta Más vale tarde. Horiek dira oso erreferentziazko saioak, goizekoa eta arratsaldekoa, oso ezagunak Arabako gizartean.
Uztailaren 31n, esan bezala, amaituko dira kontratu hauek. Hiru artista dira, urteak daramatzatenak, urtero egiten da abuztuarekin batera, programazioaren aldaketa, ohiko programazioaren etenaldia eta irailarekin batera, berriro heltzen zaio ohiko programazioari.
Saio hauek, goizeko eta arratsaldeko magazinak dira, oso egonkortuak daudenak jada, desagertzea erabaki da. Eta zertan oinarritzen da hori? Gure ustez, baliorik ez zaiolako ematen zuzendaritzatik Radio Vitoriari.
Ekainaren 30ean, beno, zereginen metaketagatiko bi kontratu bukatuko dira. Hauek izango dira ekainaren 30ean, orain arte iraupen luzekoak izan dira, lau urtekoak, esan bezala ezagunak, jada pertsona ezagunak Araban.
Beste kazetari bat kontratatuko da Radio Vitoriako arduradun bat ordezkatzeko. Lehen esan dudan bezala, horiek dira zuzendaritzara pasatu direnen hutsuneak.
Praktikako kontratu bat bukatuko da bi urteko gehienezko muga beteko duelako. Esan dut, beno, hau ere, ekainaren 30ean ere, eta ez dago aukerarik langile horrekin kontratatzeko, era horretan gazte enplegua sortuz?
Orain azalduko dut zein izango den kontratu berri horietako bat. Gasteizen bizi den Euskadi Irratiko kazetari bat Radio Vitoriara joango da, tokiko informazioa lantzeko. Gainera, kazetari hori informazio horiek Euskadi Irratiari eta Radio Euskadiri emateaz arduratuko da, Arabako gaien presentzia hobetzea ekarriko duela honek dio zuzendaritzak.
Hau da, hutsune guztiak kubrituko dituen kazetaria, eroaren pare ibiliko dena, denetara heldu nahian eta ezin, hau da, zukututa. Horrela eutsiko zaio orain arteko kalitateari?
Eta gero, datuak dauzkat, Plaza nueva eta Más vale tarde, horiek amaituko dira eta sortuko dira beste hiru saio berri. Zelan egingo da hau 10 langile gutxiagorekin? Nola eutsiko zaio oso antzeko baliabide mailari?
Gero,...